Jevgenij Jevtusjenko

Jevgenij Aleksandrovitsj Jevtusjenko (russisk: Евгений Александрович Евтушенко, født 18. juli 1933 i Zima, død 1. april 2017 i Tulsa i Oklahoma) var en russisk poet og romanforfatter. Han skrev også essay, scenedrama og filmmanus i tillegg til at han spilte i og regissert flere filmer.

Han var lenge knyttet til universitetet i Tulsa. Han ble gravlagt i Peredelkino utenfor Moskva.

Ifølge Per Egil Hegge var han like populær som Beatles og kunne i Russland fylle konsertsaler.

Liv og virke

Bakgrunn 
Jevgenij Aleksandrovitsj Gagnus, som han het fra fødselen av, Jevtusjenko var morens fødenavn og hun vernet gutten mot konsekvenser av det tyske etternavnet Gagnus. Han var sønn av et geologektepar og tilbragte sin tidlige barndom hos sin bestemor i Zima nær Irkutsk i Sibir. Faren, den russlandstyske Aleksander Rudolfovitsj Gangnus, diktet selv, og formidlet gutten i tidlige barneår sin kjærlighet til poesien.

For at gutten skulle unngå represalier på grunn av det tyskklingende navnet, sørger moren for at Jevgenij fikk morens etternavn. Dessuten fikk hun satt det offisielle fødselsøret til 1933, noe som mulggjorde en flyrring til Moskva i 1944.

Jevtusjenkos skoletid var ikke så vellykket. På grunn av skulk og konflikter måtte han skifte middelskole, og en falsk anklage mot ham førte til at han ble utvist fra skolen som femtenåring, før han hadde fått eksamen. Han arbeider derpå på et kolkhos og deretter på et sagverk. I 1948 og 1950 var han med på farens geologiske ekspedisjoner i Kasakhstan og i Altaj.

Dikter 
Så vendte han tilbake til Moskva for å bli dikter. I 1949 trykket tidsskriftet Sovjetsport hans første dikt. Fra da av var han «avisdikter». Også de forventede linjer om Stalin forekom regelmessig i hans dikt.

I 1952 kom hans første diktsamling. Den ble rost av kritikerne, men ikke særlig lagt merke til av publikum.

Jevtusjenko tok forfatterutdannelse ved Gorkij-instituttet 1951–1954, og gjennomtenkte der sin stil. I 1967 ble han tatt i det sovjetiske forfatterforbundets presidium. Han bodde delvis i USA og produserte programmer om poesi for russisk TV.

Jevtusjenkos dikt og romaner inneholder ofte kritikk mot det byråkratiske, stivbeinte sovjetsystemet, samtidig som han forsvarte sin tro på kommunismen. Jevtusjenko tilbrakte en del tid på Cuba og var svært opptatt av den kubanske revolusjonen.

I 1961 trykket Pravda diktet «Babij Jar» med åpningslinjen «Ved Babij Jar står ingen minnesteinar» der han tok for seg antisemittismen i Sovjetunionen. Diktet irriterte mange. Dimitrij Sjostakovitsj brukte diktet i den 13. symfonien. Babij Jar og Stalins arvinger var blant hans meste kjente dikt.

Han besøkte Norge flere ganger blant annet på en bokmesse i Oslo i 1995 og i 2001 i Tromsø.

Utkommet på norsk 
 Erindringer i utide 1963
 Pearl Harbor 1968
 Bærsteder 1982 (Originalt Jagodnyje mesta 1981)
 Dø ikke før døden 1994

Referanser

Eksterne lenker 
 
 
 

Russiske forfattere
Personer fra Zima rajon